Màster oficial en Recerca en Comportament i Cognició, dissenyat i impartit per la Universitat de Barcelona (UB).
Un pla formatiu que neix amb la voluntat de formar, tant teòrica com procedimentalment, a investigadors en una alta qualificació respecte a les metodologies de recerca en ciències del comportament.
El màster en Recerca en Odontologia proporciona el marc ideal per a una formació avançada en recerca odontològica per les nombroses línies de recerca que exploren els diferents departaments de la Facultat d'Odontologia, l'estreta relació amb el sector farmacèutic i odontològic respecte a la implementació dels projectes i uns laboratoris de recerca totalment equipats.
L'objectiu és fer servir les tècniques de laboratori més comunes en els camps de la biologia molecular, la genòmica i la proteòmica, els biomaterials, els cultius de cèl·lules i teixits, la immunologia i el microscopi en el camp de l'odontologia, aplicar les eines bioinformàtiques que s'empren en la recerca bàsica i les proves de diagnòstic adequades, i interpretar-ne els resultats.
També ofereix formació per aplicar els últims avenços en tecnologia de recerca odontològica, tenint en compte les seves propietats, indicacions, biocompatibilitat, toxicitat i impacte mediambiental.
Si tens formació universitària superior dins del sector de les ciències de la salut, i vols adquirir noves competències en el desenvolupament de metodologies per a la recerca, aquesta formació és per a tu.
Màster oficial en Recerca en Salut, una formació dissenyada i impartida per la Universitat de Lleida que et capacitarà per al desenvolupament de la recerca clínica.
El màster en Recerca i Innovació en Cures Infermeres capacita professionals per resoldre problemes de salut de manera creativa desenvolupant habilitats avançades en la planificació de les cures, gestionant de manera proactiva les polítiques de seguretat del pacient i de les organitzacions sanitàries i aplicant els programaris específics per impulsar i millorar la transferència del coneixement en els serveis d'infermeria.
A més, també els capacita per diferenciar els tipus de recerca i aplicar la metodologia científica d'infermeria.
Actualment es requereixen professionals altament qualificats per poder afrontar els nous reptes del sector farmacèutic, tant en l'àmbit empresarial com en l'investigador.
El màster en Recerca, Desenvolupament i Control de Medicaments és la plataforma idònia per adquirir formació avançada sobre les diferents etapes del desenvolupament d'un medicament.
La recerca i el desenvolupament de nous principis actius o noves formes farmacèutiques d'alt valor afegit constitueixen un dels principals reptes de la indústria farmacèutica.
L'anàlisi i el control de medicaments és una activitat fonamental per garantir la seguretat i l'eficàcia dels productes farmacèutics.
La finalitat del màster és proporcionar formació avançada, de caràcter especialitzat i multidisciplinari, que ofereixi les eines necessàries per promoure la iniciació en tasques de recerca en l'àmbit del desenvolupament i el control de medicaments.
Si comptes amb formació en el sector de les ciències de la salut i vols especialitzar-te en les teràpies de rehabilitació neuropsicològica, el màster oficial en Rehabilitació Neuropsicològica i Estimulació Cognitiva t'ofereix un programa de perfeccionament en tècniques d'avaluació i rehabilitació en pacients amb deterioració cognitiva causada per dany cerebral, demència o envelliment, coordinat per la Universitat Autònoma de Barcelona.
El nivell tècnic dels entrenadors i entrenadores és fonamental a l'hora d'optimitzar els processos de rendiment i tecnificació esportiva des de les primeres etapes de formació esportiva fins a arribar a l'alt nivell.
Per aquest motiu, la innovació en la preparació física, les noves tendències en l'entrenament esportiu i les últimes tecnologies aplicades per a la millora del rendiment configuren el nucli central d'aquests estudis.
El màster en Rendiment Esportiu: Tecnificació i Alt Nivell permet l'especialització en esports col·lectius, en esports d'adversari, en esports individuals o bé, de forma específica, en futbol.
Cada vegada més la societat actual necessita disposar d'una millor qualitat de vida, totalment vinculada a un desenvolupament adequat del sector sanitari i tecnològic.
L'evolució constant de les tecnologies de la informació, juntament amb les ràpides transformacions socials i culturals, configura una complexitat creixent en l'àmbit de la salut.
El màster en Salut Digital (E-health) fa èmfasi en la necessitat de formació dels professionals de la salut en les habilitats digitals i el disseny, així com la implementació de les intervencions en salut en què la tecnologia, cada vegada més, és un element clau.
El màster capacita els professionals per a l'ús adequat, la provisió i la gestió de les TIC en els serveis i els sistemes de salut basats en l'evidència.
Si tens formació superior en el sector de les ciències de la salut i vols especialitzar-te en la gestió de la salut pública en les administracions, aquesta formació és per a tu.
Màster universitari en Salut Pública, una formació coordinada per la Universitat Pompeu Fabra i en la qual també participa la Universitat Autònoma de Barcelona.
La formació et capacitarà per treballar en serveis sanitaris tant públics com privats.
Màster universitari en Sanitat i Producció Porcina, un pla d'estudis dissenyat i impartit per la Universitat de Lleida (UdL).
Un pla docent que especialitza a tècnics en una visió transversal de la producció i sanitat porcina, que siguin capaces d'abordar amb èxit els requeriments de qualitat i seguretat concordes als sistemes de producció amb eficiència tècnica i econòmica.
La seguretat dels aliments és una exigència legal i l'impacte sobre la població dels problemes que se'n puguin derivar és molt important.
El màster en Seguretat Alimentària respon a l'interès creixent en la seguretat alimentària de la societat actual i tots els agents que hi participen: consumidors, empreses agroalimentàries i administracions públiques.
És un màster d'especialització en l'àmbit agroalimentari, un sector socioeconòmic d'ampli espectre que s'estén de la granja a la taula i es concreta en la preocupació social dels consumidors, individualment o per mitjà d'associacions, per la nutrició humana i la indústria alimentària.
En el màster col·laboren de manera destacada l'Agència Catalana de Seguretat Alimentària de l'Agència de Salut Pública de Catalunya i el Departament d'Agricultura, Ramaderia, Pesca i Alimentació de la Generalitat de Catalunya.
Si vols orientar el teu futur professional a l'àmbit de la gestió sanitària a partir de l'aplicació de les tecnologies de la informació i la comunicació, no deixis escapar aquesta formació.
El màster universitari en Telemedicina t'ofereix una formació dissenyada i impartida per la Universitat Oberta de Catalunya que et capacitarà per implementar millores en sistemes com la teleconsulta sanitària.
El màster en Treball Social Sanitari està dissenyat per proporcionar una formació especialitzada en treball social dins de l'àmbit sanitari.
L'estudiant adquireix el coneixement teòric i pràctic, així com les competències i les habilitats, per garantir una assistència sanitària i social de qualitat, un bon diagnòstic social sanitari i la capacitat de dissenyar un pla d'intervenció adequat.
Aquest programa aprofundeix en tots els vessants de l'atenció psicosocial, que considera les vivències tant de les persones malaltes o en risc d'emmalaltir com de les famílies o persones properes, el seu entorn, les emocions que genera la malaltia, les dificultats laborals, la dependència, etc.
El màster en Zoonosi i Una Sola Salut és un màster professionalitzador que respon a la necessitat de formar professionals amb un coneixement integrador i multidisciplinari de la salut que englobi tots els seus components (salut humana, animal i ambiental) i que els permeti treballar de manera eficaç i coordinada la prevenció, el control, la gestió i la comunicació dels riscos i les amenaces biològiques.
És el que es coneix avui dia amb el concepte one health o una sola salut.
Sota aquest concepte es busca promoure, millorar i defensar la salut i el benestar de totes les espècies (humans, animals i plantes) mitjançant la millora de la cooperació i la col·laboració entre professionals de salut pública, sanitat animal i salut ambiental, i en conseqüència potenciar l'abordatge multidisciplinari dels riscos sanitaris en la interfície humà-animal-ecosistema.
La formació de professionals amb una visió multidisciplinària d'una sola salut està sent exigida i promoguda pels grans organismes i institucions internacionals de salut (OMS, FAO, OIE).
És el primer màster oficial en o ne health de tota l'àrea de la Mediterrània.